《送刘生归永丰》
明代·薛侃

阴霾如弗作，天地本高广。点运无停机，寒暑互来往。

自明每自蔽，自病还自医。虽有开光药，刮磨匪在伊。

子来春正暮，子返秋为期。归读丧祭礼，崇德乃其基。

至人明训垂，欲仁仁斯至。吉士多良朋，因寄殷勤意。

作者简介：（?—1545）广东揭阳人，字尚谦，号中离。薛俊弟。正德十二年进士。乞归养，师事王守仁。世宗即位，授行人，进司正。十年，上疏请定皇储，触帝所讳，斥为民。讲学自娱卒。有《研几录》、《图书质疑》、《中离集》。